section_heading: Ostalo
paragraph_text: Nekoliko je programa dokumentiralo zakulisne scene emisije. Reportaža emisije 60 Minutes snimljen u listopadu 2004. prikazao je intenzivno ludilo oko scenarija tijekom tjedna prije emitiranja emisije, s prenapučenim sastancima i dugim radnim vremenom. U reportaži se posebno primijetilo sudjelovanje gostujućih voditelja u razvijanju epizode i odabiru skečeva koji će se prikazati. Slična je bila epizoda serijala Biography koji je prikazao produkcijski proces kao i epizoda emisije TV Tales iz 2002. na kanalu E!. 2010., izdan je Saturday Night, 94-minutni dokumentarac glumca Jamesa Franca u redateljskom debiju; prikazivao je produkcijski proces za epizodu emitiranu 6. prosinca 2008. koju je vodio John Malkovich, snimano od faze koncepta sve do emisije uživo. Iako je prvotno trebao biti petominutni video za Francov projekt za newyorško sveučilište, Michaels mu je dao puni pristup procesu tako da je projekt proširen. 15. veljače 2015., NBC je emitirao 3½-satni specijal povodom 40. godišnjice Saturday Night Livea. Prikazivali su se mnogi stari isječci, kao i novi nastupi najpoznatijih likova u četrdesetogodišnjoj povijesti, s pojavama bivših članova i posebnih gostujućih nastupa bivših voditelja.<ref>